ไฟแนนซ์ทูเดย์
วันนี้มีงานใหญ่ 4 แบงก์พาณิชย์ใหญ่ พร้อมแบงก์รัฐ และบรรดานันแบงก์รวม 31 ราย จะตบเท้าเข้าทำเนียบรัฐบาล เพื่อร่วมลงนามเอ็มโอยูหนุนศักยภาพเอสเอ็มอีไทย เพราะช่วยรายย่อยคงช่วยแต่สินเชื่อไม่ได้ ต้องเพิ่มศักยภาพการทำธุรกิจเพื่อให้แข่งขันได้อย่างยั่งยืนด้วย
24 มิ.ย. 2558

วันนี้มีงานใหญ่ 4 แบงก์พาณิชย์ใหญ่ พร้อมแบงก์รัฐ และบรรดานันแบงก์รวม 31 ราย จะตบเท้าเข้าทำเนียบรัฐบาล เพื่อร่วมลงนามเอ็มโอยูหนุนศักยภาพเอสเอ็มอีไทย เพราะช่วยรายย่อยคงช่วยแต่สินเชื่อไม่ได้ ต้องเพิ่มศักยภาพการทำธุรกิจเพื่อให้แข่งขันได้อย่างยั่งยืนด้วย
แต่ไม่รู้ว่าสำหรับปัญหาพื้นฐานเรื่องการไฟเขียวให้ บสย.ช่วยค้ำประกันเอสเอ็มอีเพิ่มจาก 18% เป็น 30% ฟากแบงก์จะรับลูกจริงหรือไม่ เพราะดูเงื่อนไขให้แบงก์ร่วมรับความเสี่ยง 30% แล้ว เอสเอ็มอีได้จริง แต่แบงก์รับเละ
ช่วงนี้ใครไม่ค่อยเห็นหน้าพี่เต้า-ธัญญพงศ์ ธรรมาวรานุคุปต์ รองกรรมการผู้จัดการใหญ่ของแบงก์วายุภักษ์ ไม่ต้องแปลกใจ เพราะทำงานเสร็จต้องรีบกลับไปดูแลภรรยาคนสวย ดร.สุทธาภา อมรวิวัฒน์ หัวหน้านักเศรษฐศาสตร์ของ EIC ค่ายไทยพาณิชย์ ที่แว่วมาว่าเริ่มลาคลอดเพื่อเตรียมต้อนรับลูกคนที่ 2 กันแล้ว